  Майя Бывальцева 67 аресаз мыныкуз улонысь кошкиз «Ижевский радиозавод» огазеяськонлэн азьвыл кивалтӥсез, Россиысь ракетно-космической промышленность удысысь дано ужась, Ижкарлэн дано кунмуртэз но Удмуртиысь промышленность удысысь дано ужась Игорь Валиахметов. Со сярысь ивортэ Удмуртиысь кивалтэтлэн пресс-службаез. «1993-тӥ арын предприятиен кивалтыны кутскыса, со экономикая секыт югдурын но заводэз одӥг ваньбурет огъетэз сямен утьыны быгатӥз», — веразы пресс-службаын. Игорь Валиахметов вань улонзэ «Ижкарысь радиозаводын» ужаз. 19 аресаз техник-технолог луыса ужаны кутскиз, 1993-тӥ предприятилэн кивалтӥсез луиз но сое 2016-тӥ ар пумозь быгатыса валтӥз. Со дыр ӵоже заводысь коллектив ракетно-космической удыслы тӥрлыкъёс поттыны кутскиз. Игорь Валиахметовен люкиськон ортчоз 2-тӥ шуркынмонэ 11 часын физкультурая но тазалыкез юнматонъя «Здоровье» центрын, Кооперативной ульчаысь 9 номеро юртын. Тегъёс: Ижкар Удмуртия Радиозавод  